
Hae Tempaus-avustusta tapahtumalle

Kittilän kunnan kulttuuri-, nuoriso- ja liikuntatoimet myöntävät vuosittain budjettiensa mukaisesti sadan (100) euron suuruisia avustuksia Kittilän kylissä järjestettäviin tapahtumiin. 
Avustettava tempaus voi olla esimerkiksi kalastuskilpailu, yhteislauluilta, tanssiaiset, nuorten peli-ilta tai vaikkapa lasten liikuntatapahtuma. 
Näin haet avustusta:
- Lue avustussäännöt huolellisesti.
- Täytä alla oleva lomake ja lähetä se sähköpostilla liikuntapalveluille viimeistään 7 vuorokautta ennen tapahtumaa. Vastaanottaja: liikuntasihteeri, juha.marletsuo@kittila.fi 
- Haku on jatkuva, ja hakemukset käsitellään noin kuukauden välein.
- Avustus maksetaan ilmoitetulle pankkitilille.
- Lisätietoja antaa liikuntasihteeri Juha Marletsuo, p. 040 573 1123, juha.marletsuo@kittila.fi
Tempaus-avustuksen säännöt:
Avustus on suuruudeltaan sata (100) euroa. Avustus on ensisijaisesti tarkoitettu rekisteröidyille yhdistyksille ja vapaille toimintaryhmille. Sellaisen hakijan kohdalla, joka ei täytä edellä mainittua ensisijaista avustusehtoa, noudatetaan tapauskohtaista harkintaa. Avustus on tarkoitettu kittiläläisille toimijoille. 
Avustus on tarkoitettu tapahtuman järjestämisestä syntyvien kustannusten kattamiseen. Avustusta ei ole tarkoitettu esimerkiksi esiintymispalkkioksi.
Avustettavan tapahtuman tulee olla kaikille avoin. Avustus voidaan myöntää myös maksulliselle tapahtumalle. 
Viimeistään 7 vuorokautta ennen tapahtumaa tapahtumajärjestäjä huolehtii tapahtuman esille kunnan verkkosivuille tapahtumakalenteriin. Sähköinen lomake: kittila.fi – Tapahtumat.
Avustushakemus on jätettävä vähintään seitsemän (7) vuorokautta ennen varsinaista tapahtuma-ajankohtaa. Tapahtuma-avustusta ei myönnetä jälkikäteen. Mikäli tapahtuma peruuntuu, on tapahtuman järjestäjä velvollinen ilmoittamaan asiasta välittömästi avustuksen myöntäjälle.   
Haku on jatkuva. Hakemukset käsitellään kootusti kerran kuussa. 
Sama taho voi vuoden aikana järjestää useamman avustuskelpoisen tapahtuman. Yksittäiselle tapahtumalle voidaan myöntää ainoastaan yksi avustus. Mikäli tapahtumalla on useita järjestäjätahoja, tulee järjestäjätahojen keskenään sopia, mikä niistä hakee avustusta. Tapahtuma ei ole avustuskelpoinen, mikäli tapahtumalle on jo myönnetty julkista tukea jotakin muuta kautta.
Tapahtuman järjestäjän on toimitettava valokuva tapahtumasta mahdollisimman pian tapahtuman jälkeen. Avustus voidaan periä takaisin, mikäli kuvaa tapahtumasta ei toimiteta. Kuvat lähetetään osoitteeseen liikuntatoimisto@kittila.fi.

TÄYTÄ JA PALAUTA LOMAKE LIIKUNTATOIMEEN:
Palautusosoite: juha.marletsuo@kittila.fi tai Kittilän kunta, liikuntatoimisto, Valtatie 15, 99100 Kittilä
Tempauksen nimi: 
Tempauksen päivämäärä ja kellonaika:
Paikka:
Osoite:
Kuvaus tempauksesta:



Tempauksen hinta osallistujalle (mikäli ei maksuton)
Tempauksen www- tai Facebook-sivu (jos on)
Järjestäjä (yhdistys/ryhmä) 
Y-tunnus (mikäli on)
Vastuuhenkilön nimi:
Vastuuhenkilön puhelinnumero:
Sähköpostiosoite:
Kuvaile lyhyesti, millaisia kustannuksia tempauksen järjestämisestä aiheutuu: 


Kuvaile lyhyesti, miten tempausta on tarkoitus mainostaa: 


Tilinumero avustuksen maksua varten:
Tilin omistajan nimi:

